62019TO0541_INF
Üldkohtu (kümnes koda) 29. jaanuari 2020. aasta määrus –Shindler jt vs. nõukogu
(kohtuasi T‑541/19)
Tegevusetushagi – Institutsiooniline õigus – Ühendkuningriigi liidust lahkumine – Liidu muus liikmesriigis elavad Ühendkuningriigi kodanikud – 2019. aasta Euroopa Parlamendi valimised – Euroopa Parlamendi valimiste edasilükkamise taotlus – Kaebeõiguse puudumine – Vastuvõetamatus
Tegevusetushagi – Füüsilised või juriidilised isikud – Hagi aluseks olev tegevusetus – Nõukogul selle otsuse vastu võtmata jätmine, millega lükatakse edasi 2019. aasta Euroopa Parlamendi valimised – Mõnes teises liidu liikmesriigis elavate Ühendkuningriigi kodanike hagi – Kaebeõiguse puudumine – Vastuvõetamatus
(ELTL artikli 263 neljas lõik ja artikli 265 kolmas lõik)
(vt punktid 25–30 ja 32–41)
Ese
ELTL artikli 265 alusel esitatud nõue tuvastada, et nõukogu jättis õigusvastaselt vastu võtmata 2019. aasta Euroopa Parlamendi valimiste edasilükkamise otsuse, selleks et hagejad saaksid hääletada.
Resolutsioon
1.
Jätta hagi rahuldamata.
2.
Jätta Harry Shindleri ja teiste lisas nimetatud hagejate kohtukulud nende endi kanda.